Examenul medical, în caz că este vorba despre cel periodic, are drept scop supravegherea în dinamică a stării de sănătate a lucrătorilor, confirmarea după anumite perioade de timp a aptitudinii de muncă pentru profesia/funcția şi locul de muncă ocupat, depistarea precoce a bolilor care constituie contraindicații pentru activitățile şi locurile de muncă cu expunere la factori profe­sionali de risc etc.

Examenul medical periodic este obligatoriu pentru toate persoanele expuse acțiunii factorilor de risc din me­diul ocupațional (conform Listei prevăzute în anexa nr.1 la Regula­mentul aprobat prin Hotărârea de Guvern nr.1025 din 07.09.2016). Examenul medical provoacă anumite responsabilități și obligații ale angajatorului.  Angajatorul din orice domeniu de activitate, atât din sectorul public, cât şi din cel privat, este obligat să asigure efectuarea examenelor medicale necesare pentru supravegherea sănătăţii lucrătorilor, în perioada acţiunii contractului individual de muncă, fără a-i implica pe aceştia în costurile aferente, să completeze fișele de identificare a factorilor profesionali de risc pentru fiecare loc de muncă, să asigure trimi­terea la examenele medicale a tuturor lucrătorilor expuși factorilor profesionali de risc și altele.

Temeiul pentru menținerea salariului mediu în ziua delegării angajaților pentru efectuarea controlului medical și achitarea costurilor aferente sunt:

1. **Codul Muncii al Republiciii Moldova, articolul 193:**Garanţiile acordate salariaţilor obligaţi să treacă controalele (examenele) medicale:

Pe timpul efectuării controalelor (examenelor) medicale, salariaţilor care, conform prevederilor prezentului cod sau ale altor acte normative, sunt obligaţi să treacă aceste controale (examene) li se menţine salariul mediu la locul de muncă.

1. **Hotărârea Guvernului nr.1025 din 07.09.2016, II. Obligațiile angajatorului, art.15:**

Angajatorul din orice domeniu de activitate, atât din sectorul public, cât şi din cel privat, este obligat să asigure efectuarea examenelor medicale necesare pentru supravegherea sănătăţii lucrătorilor, în perioada acţiunii contractului individual de muncă, fără a-i implica pe aceştia în costurile aferente;

1. **Convenția colectivă (nivel de ramură), pct. 36:** Angajatorul va

organiza examenele medicale gratuite personalului unităţii şi tineretului studios;

1. Prevederile Contractului Colectiv de muncă la nivel de unitate.

Președinte CR Hîncești al FSEȘ, Ana Cimpoieșu